 9 ጥቅምቲ 2017 ምንጪ ስእሊ, ZACHARIAS ABUBEKER መግለጺ ስእሊ, አፈ-ጉባኤ አባዱላ ገመዳ ኣፈ ጉባኤ ኣባዱላ ገመዳ ንልዕሊ 7 ዓመታት ዝመርሕዎ ባይቶ ወከልቲ ህዝቢ ፌደራል ብገዛእ ፍቓዶም ካብ ሓላፍነቶም ንምልቃቕ ሓቲቶም ዝብል ጽንጽንታ ካብ ዝስማዕ ንደሓር ቀንዲ መዘራረቢ ዛዕባ ማሕበራዊ ሚድያ ኮይኑ ቀንዩሎ ካብ መዝነቶም ንኽለቁ ሕቶ ምቕራቦም ኣጠራጣሪ ኮይኑ ዋላ እኳ እንተቐነየ ትማሊ ምሸት ኣብ ሃገራዊ ተሌቭዥን EBC ቀሪቦም እቲ ጽንጽንታ ሓቂ ከምዝኾነን ምኽንያቶም ድማ ሕቶኦም ተቐባልነት ምስረኸበ ንህዝቢ ከምዝገልጹ ኣረጋጊጾም ኣለዉ ድሕሪ ውድቀት ስርዓት ደርጊ ውድቦም ኦህዴው ወኪሎም ኣብ ዝተፈላለዩ ዓበይቲ ወተሃደራውን ሲቪላውን መዝነት ብሓላፍነት ሰሪሖምዮም መስራቲ ዴሞክራሲያዊ ውድብ ህዝብታት ኦሮሞ ኦህዴው ኣባዱላ ገመዳ ብህዝቢ ኦሮሞን ውድቦምን ልዑል ተቐባልነት ከምዘለዎም ብዙሓት ይምስክሩሎም ኣብ ማሕበራዊ ሚድያታት ዝነጥፉ ብዙሓት ደገፍቲ ኦህዴዉ ግንባር ወያናይ ዴሞክራሲያዊ ህዝብታት ኢትዮጵያ ኢህወደግ እውን ካብ ስልጣኖም ክለቁዮም ዝብል ወረ ምስተሰምዐ ናይ ፌስቡክ ስእሎም ናይ ኣፈጉባኤ ኣባዱላ ገይሮም ቀንዮም ቅሬታ ኣፈ ጉባኤ ኣባዱላ ገመዳ ብፍላይ ካብ ቀረባ እዋናት ንነዘ ሕጉስ ከምዘይኮኑ ንዐኦም ብቐረባ ዝፈልጥዎም ሰባት ይገልጹ ከምዝፍለጥ ዝተዋደደ ማስተርፕላን ኣዲስ ኣበባን ኦሮምያን ዘበገሶ ተቓውሞ መልክዑ እናቐያየረ ክሳብ ሎሚ ቀጺሉዩ ኣፈ ጉባኤ ኣባዱላ ገመዳ ነቲ ጸገም ንምርግጋእን ዘላቒ ፍታሕ ንምሃብን ኣብ ቅድሚት ካብ ዝስርዑ ሰባት ሓደ ምዃኖም ይግለጽ ክልላት ኦሮምያን ሶማሌ ኢትዮጵያን ኣብ ዝዳወባሉ ከባቢታት ዘጓንፉ ተደጋጋሚ ጎንጽታት መፍትሒ ዘይምርካቡውን ቅሬታ ኣሕዲርሎምዩ ብፍላይ ብሰንኪ እቲ ዘጋጠመ ጎንጺ ንዝተሃሰዩ ዜጋታት ንምርኣይ ናብ ባሌ ኣብ ዘቕንዕሉ እዋን ዝተዓዘብዎ ኩነታት ኣዝዩ ከምዘሕዘኖምን ምናልባትውን ምኽንያት መልቀቒኦም ክኸውን ከምዝኽእልን ግምት ብዙሓት ኮይኑሎ ምንጪ ስእሊ, Reuters መግለጺ ስእሊ, ዓመታት ዝቐጸለ ተቓውሞ ህዝቢ ኦሮሞ ካብ ክልል ናብ ፌደራል ኣይተ ኣባዱላ ገመዳ ኣብ ናይ ክልል ኦሮምያ ጻንሒቶም ብህዝቢ ዝተፈተዉን ዝተመስገኑን ስለዝነበሩ መንግስቲ ፌደራል ብሓላፍነት ናብ ማእኸል እንትጽዎዖም ኣብቲ ክልል ቅሬታ ፈጢሩ ነይሩ ናብ ፌደራል መንግስቲ ብሓላፍነት እንትምደቡውን ካብ ኣባላት ባይቶ ወከልቲ ህዝብን ውድቦም ኦህዴዉን እንከይተረፈ ልዑል ተቓውሞ ገጢምዎም ከምዝነበረ ይዝረብ ኣይተ ኣባዱላ ገመዳ ካብ ክልላዊ ሓላፍነቶም ተላዒሎም ንባይቶ ወከልቲ ህዝቢ ፈዴራል ብመዝነት ኣፈ ጉባኤ ን5 ዓመታት ክመርሑ ድሕሪ ምጽናሕ ኣብ 2008 ኣቆጻጽራ ግእዝ እዮም ዳግማይ ተመሪጾም ኣፈ ጉባኤ ኣባዱላ ኣብ ዩኒቨርሲቲ ምክልኻል ቻይና ወተሃደራዊ መሪሕነት ተማሂሮም ብምምሕዳር ህዝቢ ቀዳማይን ካልኣይን ዲግሪ ረኺቦም ደሓር ከ? 